NÁVRH materiálu
na odsúhlasenie prevodu prebytočného nehnuteľného majetku štátu v rezorte  Ministerstva spravodlivosti Slovenskej republiky podľa zákona č. 278/1993 Z. z. o správe majetku štátu v znení neskorších predpisov a v súlade s bodom A.2. uznesenia vlády Slovenskej republiky č. 86 z 31. januára 2007
.

             
 Identifikačné údaje nehnuteľného majetku štátu v správe Okresného súdu Rožňava:  

Pozemok:
parcela číslo 2339 zastavaná plocha o výmere 126 m2, 
vedený na liste vlastníctva č. 1378 v  katastrálnom  území Rožňava.             

	Uvedený pozemok spojovacia komunikácia pre peších so šírkou cca 3 m bola znaleckým posudkom,  ktorý vypracoval znalec Ing. Turoci Bartolomej 4. septembra 2007, ocenená na 9 072 Sk.

	V súlade so zákonom č. 278/1993 Z. z. o správe majetku štátu v znení neskorších predpisov bolo uskutočnené ponukové konanie, ktoré bolo zverejnené 26. apríla 2007. V rámci ponukového konania sa ako jediný záujemca o predmetnú nehnuteľnosť, parcela číslo 2339 zastavaná plocha o výmere  126 m2 , vedený na liste vlastníctva č. 1378 prihlásilo  len Mesto Rožňava.

	So správy nehnuteľnosti parcela číslo 2339 zastavaná plocha o výmere 126 m2 vznikajú Okresnému súdu v Rožňave len náklady, hlavne v zimnom období, spojené s jeho údržbou vzhľadom na možné nebezpečenstvo úrazu. 

	Rovnako aj pre nadobúdateľa Mesto Rožňava by  správa spojovacej komunikácie              pre peších predstavovala len náklady. Mesto Rožňava vzhľadom na skutočnosť,                             že si ochrana zdravia obyvateľstva ako verejnoprospešná služba  vyžaduje vykonávanie správy tejto spojovacej komunikácie, navrhujeme schváliť ako spôsob prevodu majetku štátu bezodplatný prevod nehnuteľnosti číslo 2339, zastavaná  plocha vo výmere  126 m2  vedený na liste vlastníctva č. 1378 v  katastrálnom  území Rožňava v prospech Mesta Rožňava.  S bezodplatným prevodom nehnuteľností súhlasí aj Mestské zastupiteľstvo v Rožňave a svojím uznesením č. 21/2007 z 20. februára 2007 toto konanie schvaľuje.